COMUNA SÎNTANDREI

Nr.6944 din 27.06.2018
INFORMARE privind intenţia de elaborare 

Plan Urbanistic Zonal Parcelare teren pentru locuințe și funcțiuni complementare nr.cad.7009, localitatea Sîntandrei, județul  Bihor
Proiectant: S.C. SIMSTA DESIGN S.R.L. – Eugen Vereș
Primăria Sîntandrei anunţă intenţia de elaborare a unui Plan urbanistic zonal ”Parcelare teren pentru locuințe și funcțiuni complementare nr.cad.7009 Sîntandrei, comuna Sîntandrei”, la inițiativa proprietarilor de teren LENCAR Horea-Cristian, Lencar-Moțoc Andrada-Cătălina, Moțoc Ioan, Moțoc Cornelia, Roponcea Gabriel-Mădălin, Roponcea Florica, Roponcea Gavril, Roponcea Cornelia, Bistran Vasile, Bistran Iuliana, Vereș Eugen-Constantin, Vereș Anima, Stanciu Petru, Tocuț Simona-Florina,  Jurjea Roxana-Daniela și Jurjea Ionuț-Nataniel.
Terenul studiat este situat în estul localității Sîntandrei, între calea ferată Oradea-Cheresig și canalul Peța, paralel cu strada 1 Decembrie și înainte de parcelarea aprobată prin HCL nr. 29 din 07.05.2005. Imobilul se află în intravilan, UTR 3 - L3 zonă de  locuire cu funcțiuni complementare și este identificat prin parcela cu nr.cad.7009, înscrisă în CF nr.7009 (CF sporadic nr.54034) cu suprafața de 12731mp .
 Acccesul se face din DJ 797, pe str.30 Noiembrie până la calea ferată Oradea-Cheresig, care se traversează, apoi se ia la stânga până la parcela studiată.
Prin acest P.U.Z. se propune parcelarea terenului pentru construire de locuințe de o parte și alta a unui drum nou creat cu profil de 12m și realizarea unui podeț peste Peța cu lățime de 12m pentru acces din capătul opus al lotului. La capătul dinspre calea ferată, inițiatorii PUZ vor ceda o fîșie de teren de circa 3 m lățime pentru constituirea unui drum public  paralel cu calea ferată.
Imobilul nu este traversat de rețele de utilități.  Alimentarea cu energie electrică se va face prin extindera rețelei din zonă, conform soluției tehnice dată de sc Electrica sa.  Alimentarea cu apă și canalizarea se va face provizoriu prin puț forat, respectiv la un rezervor vidanjabil, pe fiecare parcelă, până la extinderea rețelelor stradale de apă-canal.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 28.06.2018 – 07.07.2018. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 


Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise vor fi comunicate in scris persoanelor care au formulat sesizări/ sugestii.

